CELEX: 62013TN0168
Language: sk
Date: 2013-03-18 00:00:00
Title: Vec T-168/13: Žaloba podaná 18. marca 2013 — EPAW/Komisia

20.7.2013   
            
            
               SK
            
            
               Úradný vestník Európskej únie
            
            
               C 207/36
            
         Žaloba podaná 18. marca 2013 — EPAW/Komisia
   (Vec T-168/13)
   2013/C 207/59
   Jazyk konania: angličtina
   
      Účastníci konania
   
   
      Žalobca: European Platform Against Windfarms (EPAW) (Kingscourt, Írska republika) (v zastúpení: C. Kiss, advokát)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil oznámenie Komisie určené Európskemu parlamentu, Rade, Hospodárskemu a sociálnemu výboru a Výboru regiónov „Obnoviteľné zdroje energie — hlavný faktor na európskom energetickom trhu“ COM(2012) 271,
            
         
               —
            
            
               zrušil odpoveď Európskej komisie z 21. januára 2013 na návrh na interné preskúmanie EPAW č. AG/ss ener.cl.(2012)1664829 Generálnym riaditeľstvom „Energie“.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod sa zakladá na tvrdení, že oznámenie Komisie COM(2012) 271 je protiprávne.
               
                           —
                        
                        
                           Oznámenie Komisie COM(2012) 271 nestanovuje účasť verejnosti na obnoviteľných zdrojoch energie v súlade s Aarhuským dohovorom.
                        
                     
         
               2.
            
            
               Druhý žalobný dôvod sa zakladá na tvrdení, že oznámenie Komisie COM(2012) 271 je protiprávne.
               
                           —
                        
                        
                           Oznámenie Komisie COM(2012) 271 nie je v súlade s Aarhuským nariadením (Nariadenie EÚ č. 1367/2006).
                        
                     
         
               3.
            
            
               Tretí žalobný dôvod sa zakladá na tvrdení, že list Komisie č. AG/ss ener.cl.(2012)1664829 je protiprávny.
               
                           —
                        
                        
                           List Komisie neoprávnene stanovuje, že správny akt, ktorého preskúmanie sa navrhuje na základe návrhu o interné preskúmanie podľa nariadenia (EÚ) č. 41367/2006 musí byť individuálny akt a prijatý európskou inštitúciou, ktorý má právne záväzné účinky.